Koʻpburchak. Geometriyada koʻpburchak – uchtadan kam boʻlmagan chekli sondagi kesmalardan iborat "yopiq siniq chiziq". Bunda chiziqning ketma-ket keluvchi har uchta uchi bir toʻgʻri chiziqda yotmasligi shart. Bir tekislikda yotuvchi koʻpburchakning tashkil qiluvchi kesmalari uning "tomonlari" deyiladi. Koʻpburchak tomonlari kesishmasa, u "sodda koʻpburchak" deyiladi. Har qanday sodda koʻpburchak tekislikni ikki sohaga ajratadi. Koʻpburchakning umumiy uchga ega boʻlgan tomonlari "qoʻshni tomonlar" deyiladi. "Sodda koʻpburchak" uchidan chiquvchi va ikkita qoʼshni tomonlarni oʻz ichiga oluvchi nurlar hosil qilgan burchak ichki soha bilan kesishsa, unga "koʻpburchak burchagi" deb ataladi. Sodda formula_1 ta burchakli koʻpburchak burchaklari yigʻindisi 180°(formula_1—2) ga teng boʻladi. Agar koʻpburchak uning ixtiyoriy bitta tomonini oʻz ichiga oluvchi toʻgʻri chiziqning bir tomonida yotsa, u "qavariq koʻpburchak" deyiladi. Sodda koʻpburchakning hamma burchaklari oʻzaro kongruent va hamma tomonlari uzunliklari teng boʻlsa, u "muntazam koʻpburchak" deyiladi. Har qanday muntazam koʻpburchak uchun ichki va tashqi chizilgan aylanalari mavjud boʻladi.